fi fi fi sv fi fi fi fi sv fi fi fi fi fr fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kolme kuukautta uutta alkoholilakia: jäitä hattuun vaikutusten arvioinnissa - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet
Viihdelehdet kirjoittavat ja somessa kannatetaan: alkoholilain muutoksella ei ollutkaan vaikutusta kulutukseen tai haittoihin. Hätäisimmät tekivät päätelmiään jo tipattoman tammikuun aikana. Mutta millä aikavälillä lain vaikutuksia voidaan järkevästi yrittää arvioida?
Mikä uudessa alkoholilaissa voi muuttaa ihmisten käyttäytymistä? Mahdollinen vaikutus syntyy erilaisista välittävistä mekanismeista. Tällaisia mekanismeja ovat esimerkiksi taloudellinen saatavuus eli hinta, fyysinen saatavuus eli valikoima, myyntipisteet ja myyntiajat, sekä markkinointi. Alkoholinkulutuksen odotetaan muuttuvan vasta tällaisten välittävien tekijöiden muutoksen myötä.
Ennakkoon kaupan alan toimijat arvioivat ruokakauppoihin siirtyvien juomien hintojen laskevan 40 prosenttia. Tällä hetkellä A-oluet näyttävät olevan kaupoissa huomattavasti tätä arviota kalliimpia. Hintakilpailua ei ole juurikaan ollut, vielä.
Myyntipisteiden määrä kyllä nousi 15-kertaiseksi Alkon liikkeiden määrään verrattuna, mutta valikoima marketeissa on toistaiseksi näyttänyt eläneen odotettua vähemmän. Lakiuudistus tuli voimaan lähes välittömästi eduskuntakäsittelyn jälkeen, joten monella valmistajalla on vahvojen oluiden ja juomasekoitusten tuotekehitys ja markkinoille saattaminen vielä käynnissä. Moni markkinatoimija on arvellut, että kauppojen valikoima ja hinnat hakevat uomiaan vielä ainakin kevään ja kesän ajan.
Entä markkinointi? Näkyvimmin markkinoitu tuoteryhmä eli perinteiset long drink -juomat on sattumoisin juuri sama, jonka myynti kaupoissa on eniten lisääntynyt. Vielä emme tiedä, laajeneeko vastaava myynninedistäminen muihin tuoteryhmiin myöhemmin.
Hallitus esittää arviointia vasta kolmen vuoden kuluttua
Lain vaikutuksia välittävien mekanismien muutoksen suuruus ja sen myötä mahdollinen kulutuksen ja haittojen muutoksen suuruus jää vielä nähtäväksi. Vaikutuksia voidaan arvioida vasta pidemmän ajan päästä: hallituksen esityksessä mainitaan arviointi kolmen vuoden kuluttua lain voimaantulosta.
Lakimuutoksen vaikutusta on myös vaikea erottaa muiden samanaikaisesti muuttuvien tekijöiden vaikutuksista etenkään ilman huolellista analyysiä. Alkoholilain vaikutus kokonaiskulutukseen ei ole välttämättä sama kuin kokonaiskulutuksen muutos. Todellinen vaikutus on ero sen välillä, mitä nyt havaitaan esimerkiksi vuonna 2019 ja mitä olisi havaittu ilman lain voimaantuloa. Tätä ei voida virheettä tietää, mutta tieteen konsti päästä lähelle oikeaa vastausta on tehdä aikasarjamallitus riittävän pitkältä ajalta, muut asiaan vaikuttavat tekijät huomioiden.
Lain vaikutukseksi arvioitiin ennakkoon THL:ssä kuuden prosentin lisäys kokonaiskulutukseen ja 150 alkoholiperäisen kuoleman lisäys. Lain yhteydessä päätetyn alkoholiveron korotuksen kanssa vaikutus kokonaiskulutukseen arvioitiin neljäksi prosentiksi. Jos lakimuutoksella olisi neljä prosenttia kulutusta lisäävä vaikutus, se ei silti välttämättä näkyisi vuotta 2017 korkeampana kulutustasona – jos muut tekijät vievät kulutuksen tasoa toiseen suuntaan.
Vuoden 2007 jälkeen alkoholin kulutuksen vähentyessä alkoholikuolemat ovat vähentyneet keskimäärin noin 90:llä vuodessa. Jos tämä tahti olisi jatkunut ilman lain muutosta, ennakoitu 150 kuoleman lisäys sen päälle voisi tarkoittaa, että vuonna 2019 alkoholikuolemia olisi suurin piirtein sama määrä kuin vuonna 2017. Ennakkoarviointi ei siten ”ennustanut maailmanloppua”, kuten on karrikoiden esitetty. Esimerkit kertovat, että pienetkin kokonaiskulutuksen muutokset voivat aiheuttaa lukumääräisesti tuntuvia seurauksia haitoissa vaikka muutokset eivät ihmisten arkipäivässä tuntuisikaan.
Jos uusi alkoholilaki ei aiheuttaisi valikoimissa, hinnoissa tai markkinoinnissa suurempia muutoksia kuin jo nähdyt, vaikutukset kulutukseen ja haittoihin jäisivät todennäköisesti ennakoitua pienemmiksi. Kansanterveyden kannalta tämä olisi erittäin iloinen ja tervetullut uutinen. Kansanterveyden puolestapuhujat pitäisivät mielellään vahvan oluen jatkossakin kalliina vaihtoehtona, jonka hinnalla ei kilpailla. Vielä on kuitenkin liian aikaista päätellä, käykö näin.
Pia Mäkelä tutkimusprofessori Päihteet ja riippuvuudet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.